Solheim prestegjeld

Solheim prestegjeld, fra 1. januar 2003 benevnt Løvstakksiden prestegjeld, var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Solheim kirke.

Løvstakksidens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

Historikk 

Ved Kronprinsreg.res. av 21. juni 1957 ble Årstad prestegjeld delt i tre selvstendige menigheter, ved at det skiltes ut to nye, Fridalen med Slettebakken og Landås, og Solheim prestegjeld, gjeldende fra 1. mars 1958.

Den 1. januar 2003 ble Solheim slått sammen med St. Markus prestegjeld, under navnet Løvstakksiden prestegjeld. Ved avviklingen bestod Løvstakksiden av menighetene i Årstad og St. Markus.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Bergens historie
Religion i Vestland
Prestegjeld i Bjørgvin bispedømme